Əli (Xəstə Qasım)
Ərşi zəmin nohu qələm yox ikən,
Varlığa hamıdan tez gələn Əli.
Ustadlar ustadı özü olubdur,
Cəbrayil məqamın düz bilən Əli.

Sənin hörmətinə quruldu varlıq,
Həyatın zəmzəmi, o suyu dirlik.
Səndən kəşf olundu, elm və birlik,
Cəmi dillərnən söz bilən Əli.

Xəstə Qasım üzərmi daməndən əli?
Aləmi zərridə demişəm bəli.
Bir ismin Əlidi, bir ismin Vəli,
Cəmi pünhan dərdi tez bilən Əli.
Qoşmalar
Dini şeirlər